पाएं अपने शहर की ताज़ा ख़बरें और फ्री ई-पेपरडाउनलोड करें
साेमवार काे पंचकूला में कुल 22 शवाें का काेविड प्राेटाेकाॅल के तहत अंतिम संस्कार किया गया। जबकि स्वास्थ्य विभाग की ओर से काेराेना से 4 मरीजाें की माैत हाेने की पुष्टी की गई। पिंजौर के रहने वाले 60 अाैर 68 साल के पुरुष के अलावा मोगीनंद में रहने वाली 45 साल की महिला और सेक्टर-21 में रहने वाले 66 साल के पुरुष की काेराेना से माैत हो गई।
अब जिले में काेराेना से मरने वाले मरीजाें का आंकड़ा 221 तक पहुंच गया है। इस साल सबसे ज्यादा मौतें अप्रैल में हुई। अब तक पंचकूला में 19695 लोग ठीक हो गए हैं और 2021 मामले एक्टिव हैं। 282447 लोगों के आरटी पीसीआर और रैपिड एंटीजन सैंपल लिए गए हैं। पिछले 24 घंटों में 1623 लोगों के सैंपल लिए गए हैं। इनमें से 191 की रिपोर्ट पॉजिटिव आई है। अब जिले में काेराेना से ग्रस्त मरीजाें का आंकड़ा भी 30 हजार 281 तक पहुंच गया है। इसमें पंचकूला के 21937 मरीज शामिल हैं।
आज 6 सेंटरों पर 18 साल से ज्यादा वालों को लगेंगे टीके
मंगलवार काे 18 साल से ज्यादा उम्र वालाें काे 6 सेंटराें पर टीका लगाया जाएगा। इसमें अर्बन डिस्पेंसरी सेक्टर 16, डिस्पेंसरी सेक्टर 25, आयुष डिस्पेंसरी सेक्टर 9 के अलावा रायपुररानी कोट और पिंजौर में भी सेंटर बनाए गए हैं। 45 से 59 साल के लोगों के लिए 11 सेंटर बनाए गए है।
इनमें सेक्टर-26 पाॅली क्लीनिक, सेक्टर12ए डिस्पेंसरी, एमडीसी सेक्टर 4 डिस्पेंसरी, एसडीएच कालका, सीएचसी नानकपुर, पीएचसी सूरजपुर, पीएचसी अाेल्ड पंचकूला, पीएचसी माेरनी, पीएचसी बरवाला, पीएचसी हंगाेला और कमांड अस्पताल में वैक्सीन लगाई जाएगी। 60 साल से ज्यादा वालाें काे सेक्टर-21 डिस्पेंसरी में टीका लगाया जाएगा।
70 से ज्यादा उम्र के लोगों का सुबह 9 से 11 तक टीकाकरण
स्वास्थ्य विभाग की ओर से अब अलग-अलग उम्र के मुताबिक टाइम टेबल बनाया गया है। इसके तहत लाेगाें काे वैक्सीन लगाई जाएगी। सुबह 9 बजे से 11 बजे तक 70 साल से ज्यादा वालाें काे टीका लगाया जाएगा। सुबह 11 बजे से दाेपहर साढ़े 12 बजे तक 50 से 70 साल, साढ़े 12 बजे से लेकर 2 बजे तक 45 से 50 साल के लोगों को टीके लगेंगे। 18 साल से ज्यादा उम्र के लोगों को स्लाॅट के मुताबिक ही वैक्सीन लगवाई जाएगी। हर सेंटर पर सिर्फ 100 लाेगाें काे ही वैक्सीन लगाने की योजना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn